### Beslutningstema

I denne sag træffer Teknik og Mijøudvalget beslutning om, hvilke cykelstiprojekter langs kommunevejene der skal undersøges nærmere i forhold til ny ansøgning til den statslige cykelpulje i 2024.

### Historik

Tønder Kommune har de seneste tre år indsendt fem ansøgninger på stiprojekter til den statslige cykelpulje:

* Branderupvej mellem [adresse] og Branderup
* [adresse] mellem Ritt Holm rundkørslen og [adresse].
* Høybergvej mellem [adresse] og stationen
* Hydrovej i Tønder
* Dravedvej mellem Løgumkloster og [adresse] i [adresse] skov

Der er opnået tilskud til anlæg af cykelsti langs [adresse] og [adresse]. Begge projekter er igangsat.

Teknik og Miljøudvalget besluttede på mødet 15. august 2023, at cykelstien mellem [adresse] og stationen skal anlægges for egne kommunale midler uden tilskud fra [adresse]. Tønder Kommune har ingen indikation af, hvilken rangering ansøgningerne til [adresse] og [adresse] fik i ansøgningsrunden 2023.

### Sagsfremstilling

Vejdirektoratet oplyser, at der bliver udmøntet statslige cykelpuljemidler frem til 2035. Konkret er der aftaler om midler og kriterier for puljen i årene 2023, 2024 og 2025. Tilskuddet fra [adresse] vil i de kommende år udgøre 40 %, med mindre det drejer sig om et skolevejsprojekt. Her er der mulighed for at opnå 50 % tilskud.

Det forventes, at kriterierne for ansøgninger i 2024 fortsat er:

* Bedre sammenhæng i Jakob Frederiksen på tværs af kommunegrænser ·
* Bedre fremkommelighed på cykelstier og nye cykelstier, der styrker pendling i såvel større som mindre kommuner
* Flest mulige cykelpendlere får gavn af projektet
* Forbedring af trafiksikkerhed og sammenhæng på skolevejsnet

Der er vedlagt en opdateret rangeringsliste over stiprojekter. (Samme liste som til punkt 5 på dagsordenen)

I forhold til de fire øverst rangerende stiprojekter er det forholdsvis små by-projekter, som evt. kan puljes til en samlet ansøgning. Som enkeltstående projekter vurderer forvaltningen ikke, at de egner sig til en puljeansøgning.

Primo januar 2024 åbner puljen for nye ansøgninger. Der vil være ansøgningfrist 31. marts 2024.

Såfremt Teknik- og Miljøudvalget ønsker at indsende ansøgninger til den statslige pulje i 2024, anmodes Teknik- og Miljøudvalget at pege på hvilke projekter, der kunne overvejes at søge statslige midler til. Efterfølgende vil forvaltningen screene de udpegede projekter i forhold til kriterierne for Cykelpuljen 2024, og om der foreligger andre udfordringer/konflikter i forhold til anlæg af cykelsti det pågældende sted. Denne screnning forelægges for Teknik og Miljøudvalget på udvalgets møde i januar 2024 til endelig beslutning om, hvilke stiprojekter der sendes til Cykelpuljen 2024.

### Økonomi

Udgangspunktet på investeringsoversigten for 2024 er 5,400 mio. kr. i cykelstipuljen. Heraf er de 1,310 mio. kr. forlodsprioriteret til dobbelrettet cykelsti fra [adresse] langs [adresse] frem til stationen.

### Fagchefen for Plan og Udvikling indstiller,

|  |  |
| --- | --- |
| at | Teknik- og Miljøudvalget prioriterer hvilke projekter, der ønskes nærmere undersøgt og vurderet til forberedelse for ansøgning til den statslige pulje i 2024. |

### Beslutning

Sagen udsættes til næstkommende møde, idet prioriteringslisten tilrettes med udvalgets bemærkninger.